armvectores/hy_wikipedia_2023 huggingface dataset:
Գագիկ Դանիելյան

Գագիկ Արմենի Դանիելյան (1994, հուլիսի 24, Արցախ, Ստեփանակերտ) հայ աճպարար, իլյուզիոնիստ, մենտալիստ։ Միջազգային իլյուզիոնիստների ֆորումի մրցանակակիր (3-րդ տեղ)։


== Կենսագրություն ==
Գագիկ Դանիելյանը ծնվել է 1994 թվականի հուլիսի 24-ին քաղաք Ստեփանակերտում։ Միջնակարգ կրթությունը նախ ստացել է Ստեփանակերտի թիվ 3 դպրոցում, այնուհետև ուսումը շարունակել է Ֆիզմաթ հատուկ դպրոցում։ Սովորելու հետ առընթեր նաև զբաղվել է սեղանի թենիսով։ Դպրոցն ավարտելուց հետո ընդունվել է ՀՊՏՀ, ֆինանսներ մասնագիտությամբ 2012-2016 թվականներին։ Աճպարարության հանդեպ սերն առաջացել է, երբ մի անգամ ներկա է գտնվել աճպարարական շոուին` հասկանալով, որ այս արվեստում անհնարինը դառնում է հնարավոր։ Վերջին տարիներին ավելի մասնագիտացվել է մենտալիզմով։ 2016 թվականին փետրվարի 24-ից 26-ը մասնակցել է ՌԴ-ի Սանկտ Պետերբուրգ քաղաքում կայացած իլյուզիոնիսների միջազգային ֆորումում(IFM 2016)՝ արժանանալով դիպլոմի, գավաթի և դրամական պարգևի։ Համալսարանն ավարտելուց հետո՝ 2016-2018 թվականներին ուսումը շարունակել է ՀՊՏՀ-ի Հանրային ֆինանսներ բաժնում։ 2017 թվականի հոկտեմբերի 9-10 մասնակցել է ՌԴ-ի Մոսկվա քաղաքում կայացած Միջազգային իլյուզիոնիստների փառատոնին (RMC 2017): Գագիկ Դանիելյանը պարբերաբար կազմակերպում է մենտալ շոուներ։ 2019 թվականին հունվարի 28-ից 30-ը մասնակցել է ՌԴ-ի Սանկտ Պետերբուրգ քաղաքում կայացած իլյուզիոնիսների միջազգային ֆորումին։(IFM 2019)


== Ծանոթագրություններ ==
Շիբլիան

Շիբլիան (վրաց.՝ შიბლიანი), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 660 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 456 մարդ։


== Ծանոթագրություններ ==
Պլուտոս

Պլուտոս (հին հունարեն՝ Πλοῦτος, լատ.՝ Plutus, իտալերեն՝ Pluto), հին հունական դիցաբանության մեջ՝ հարստության աստվածը, Դեմետրայի և Իասիոնի որդին։ Ծնվել է Կրետեում։ Հոմերոսի «Ոդիսևս»-ում հիշատակվում է Դեմետրայի ու Իասիոնի մասին, ովքեր պտղատու Կրետեի 3 անգամ հերկած հողի վրա ծնում են Պլուտոսին։ Հաճախ պատկերվում է առատության եղջյուրով։


== Ծանոթագրություններ ==


== Արտաքին հղումներ ==
Պլուտոս «Мифология. Народ. Ру» կայքում (ռուս.)
Ploutos or Plutus (անգլ.)
Նիկոլաևկա (գյուղ, Բելորեցկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելոզերսկի շրջան (Վոլոգդայի մարզ)

Բելոզերսկի շրջան (ռուս.՝ Белозерский муниципальный район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1927 թվականին։ Վարչական կենտրոնը՝ Բելոզերսկ։


== Աշխարհագրություն ==
Շրջանի տարածքի մակերեսը կազմում է 5398 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19065 մարդ։ Բնակչության խտությունը կազմում էր 3,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մուստամեցա (այլ կիրառումներ)

Մուստամեցա անունը կամ տերմինը կարող է վերաբերել հետևյալ հոդվածներին․

Մուստամեցա - գյուղ Էստոնիայի Կուուսալու շրջանի կազմում։
Մուստամեցա - գյուղ Էստոնիայի Վառա շրջանի կազմում։
Վեցկեսար

Վեցկեսար, Ահմադյուրդ, Ահմեդյուրդ, լեռնագագաթ Հայաստանի Սյունիքի մարզում, Զանգեզուրի լեռնաշղթայի կենտրոնական հատվածում, Որոտան գետի վերին հոսանքում, Սիսիան քաղաքից մոտ 10 կմ հյուսիս-արևմուտք, Անգեղակոթ գյուղից հյուսիս-արևելք։ Բարձրություն 2063 մ։


== Ծանոթագրություններ ==
Ֆրեդերիկ Ժոլիո-Կյուրի

Ժան Ֆրեդերիկ Ժոլիո-Կյուրի (ֆր.՝ Jean Frédéric Joliot-Curie, մարտի 19, 1900(1900-03-19)[…], Փարիզի 16-րդ շրջան, Փարիզ - օգոստոսի 14, 1958(1958-08-14)[…], , Փարիզի 12-րդ շրջան), ֆրանսիացի գիտնական և հասարակական գործիչ։ 
Կնոջ՝ Իրենի հետ 1934 թվականին հայտնագործել է արհեստական ռադիոակտիվությունը։ Նեյտրոնների հայտնագործման համար մեծ նշանակություն ունեցան α-մասնիկների ազդեցությամբ բերիլիումի ճառագայթման ուսումնասիրման աշխատանքները։ Ֆրեդերիկ Ժոլիո-Կյուրին աշխատակիցների հետ 1939 թվականին առաջինը որոշեց ուրանի ատոմի միջուկի բաժանման ընթացքում դուրս թռած նեյտրոնների միջին թիվը և ցույց տվեց էներգիայի անջատմամբ շղթայական միջուկային ռեակցիայի սկզբունքային հնարավորությունը։
Ֆրեդերիկ Ժոլիո-Կյուրիին 1935 թվականին և նրա կնոջը՝ Իրենին շնորհվել է Նոբելյան մրցանակ քիմիայի բնագավառում արհեստական ռադիոակտիվության հայտնագործության համար։


== Ծանոթագրություններ ==


== Աղբյուր ==
Գ. Յա. Մյակիշև, Բ. Բ. Բուխովցև «Ֆիզիկա», 1992 թ., «Լույս» հրատարակչություն
Ահա թե վագր

«Ահա թե վագր», նկարված խորհրդային մուլտֆիլմ մի կատվի մասին, որն իրեն վագր էր երևակայում։ Ալեքսանդր Տրուսովի ռեժիսորական դեբյուտն է։


== Սյուժե ==
Օրերից մի օր գծավոր կատուն, գրքում նկատելով վագրի նկարը, մտածում է, որ նման է նրան և որոշում է վագր դառնալ։ Նա իր տեսքով որոշում է վախեցնել շանը, հնդկահավին, այծին, բայց իզուր, քանի որ ոչ ոք չի վախենում։ Եվ միայն փոքրիկ մուկը, նրան տեսնելով, արագ վազում է իր բույնը։ Կատուն ուրախացած իր հաջողության մասին պատմում է իր մայրիկին, բայց մայրիկն ասում է, որ մկները միշտ են վախենում կատուներից։ Վագր լինելը անհետաքրքիր համարելով, կատուն վազում է գնդակով խաղալու։


== Ֆիլմի վրա աշխատել են ==
Սցենարի հեղինակ՝ Ելենա Սելեզնյովա
Ռեժիսոր՝ Ալեքսանդր Տրուսով
Բեմադրող նկարիչներ՝ Իգոր Պոդգորսկի, Ալեքսանդր Տրուսով
Կոմպոզիտոր՝ Տատյանա Նազանովա
Օպերատոր՝ Եկատերինա Ռիզո
Հնչյունային օպերատոր՝ Նիկոլայ Պրիլուցկի
Նկարիչ-մուլտիպլիատորներ՝ Ռենատա Միրենկովա, Բորիս Բուտակով, Տատյանա Տարանովիչ, Լեոնիդ Կայուկով, Կոնստանդին Չիկին, Վլադիմիր Արբեկով, Վլադիմիր Կրումին, Նիկոլայ Ֆեոդորով


== Դերերը հնչյունավորում են ==
Ռինա Զելյոնայա` Կատու
Կլարա Ռումյանովա` Ճուտիկ
Տամարա Դմիտրիևա` Մայր կատու
Յուրի Խրժանովսկի` Շուն


== Մրցանակներ ==
1963 թվականի Նիկոչեի (Արգենտինա) մանկական ֆիլմերի միջազգային փառատոն. «Արծաթե գավաթ»


== Ծանոթագրություններ ==


== Արտաքին հղումներ ==
«Вот так тигр!»(անգլ.) ֆիլմը Internet Movie Database կայքում
Ժիգմոնդ Մորիցի հրապարակ

Ժիգմոնդ Մորիցի հրապարակ (հունգ.՝ Móricz Zsigmond körtér), հրապարակ Հունգարիայի մայրաքաղաք Բուդապեշտում։


== Նկարագրություն ==
Գտնվում է Ույբուդա կամ Բուդապեշտի 11-րդ թաղամասում՝ Բուդապեշտի Béla Bartók ut և Villanyi ut բուլվարների համընկման տեղում, Դանուբ գետի հարևանությամբ։ 1929 թվականից հրապարակը նախնական անվանվել է Միկլոշ Հորթի, այնուհետև՝ 1945 թվականին վերանվանվել է հայտնի հունգարացի գրող Ժիգմոնդ Մորիցի անունով։ Հրապարակը քաղաքի հայտնի վայրերից է, ինչպես նաև 1956 թվականի Հունգարիայի հեղափոխության կատաղի մարտերի վայրը։
Հրապարակով է անցնում Բուդապեշտի նոր M4 մետրոն։
Հրապարակի առանձնահատուկ կառույցներից է սունկ կոչվող շենքը, որը կառուցվել է 1942 թվականին։ Քանի որ շենքը գտնվել է անմխիթար վիճակում, այն Բուդապեշտի մշակութային թաղամասի և M4 մետրոյի հետ միասին վերանորոգվել է։ Շենքի հիմնովին վերանորոգումն ավարտվել է 2014 թվականի ամռանը։

Մետրո՝  M4
Ավտոբուսներ՝ 7|27|33|114|213|214|240
Էլեկտրատրանսպորտ՝ 6|17|19|41|47|47B|48|49|56|56A|61
Գիշերային ավտոկայան՝ 907|908|918|940|941|960|972|973


== Պատկերասրահ ==

		
		
		
		


== Ծանոթագրություններ ==
Կիպրական արաբերեն

Կիպրական արաբերեն Սեմա-քամյան լեզվաընտանիքին պատկանող լեզու։ Կիպրական արաբերեն խոսում են Մարոնիտները՝ Կիպրոսում, նրանց թիվը անցնում է 1000-ից։ Կիպրական արաբերեն մինչ 1974 թվականը տարածված էր միայն Կորմակիտիս գյուղում, սակայն թուրքական ներխուժումների հետևանքով մարոնիտները լքեցին գյուղը և հաստատվեցին քաղաքներում, դրա հետ էլ կիպրական արաբերենը տարածվեց քաղաքներում։ Կիպրական արաբերեն ճանաչված փոքրմասնության լեզու է լեզու է Կիպրոսում։


== Ծանոթագրություններ ==
Փշավներ

Փշավներ (վրաց.՝ ფშავლები), վրացիների էթնիկ խումբ։ Ապրում են Վրաստանի Մցխեթ-Մթիանեթի երկրամասում, Դուշեթ քաղաքում, Փշավի Արագվի գետի ավազանում, ինչպես նաև  Արևելյան Վրաստանի որոշ շրջանների կոմպակտ բնակավայրերում։ Խոսում են վրացերենի փշավյան բարբառով։ Ընդհանուր թիվը մոտ 30 000 մարդ։ 1886 թվականին նրանց թիվը կազմում էր 9115 մարդ։


== Ծանոթագրություններ ==


== Գրականություն ==
Хаханов, А. (1890–1907)։ «Пшавы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Народы России : живописный альбом. — СПб.: типография товарищества «Общественная польза», 1879. — Т. 4: Башкиры. Мещеряки. Тептяри. Чуваши. Киргизы. Черкесы. Абхазцы. Ногайцы. Сванеты. Грузины. Имеретинцы. Мингрельцы. Гурийцы. Тушины. Пшавы. Хевсуры. — С. 410. — 303-413 с.
Демидов, Г. В высокогорьях Кавказа : Горные районы Грузии : С фот. в тексте / Предисловие: Н. Гейнике. — М.: Гос. учебн.-педагог. изд-во, 1931. — 110 с.
Թազիան

Թազիան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վեկշնյայ

Վեկշնյայ (լիտ.՝  Viekšniai), քաղաք Լիտվայի Թելշյայ գավառի Մաժեյք շրջանում։ Վեկշնսկ ստարոստվայի վարչական կենտրոնը։ Բնակչությունը՝ 2 183 մարդ (2010 թվական)։


== Աշխարհագրություն ==
Գտնվում է Վենտա գետի ափին՝ Մաժեկյայ քաղաքից 17 կմ դեպի հարավ-արևելք։ Երկաթուղային կայարանը Շյաուլյայ-Լիեպայա գծի վրա է։ 


== Պատմություն ==
Առաջին անգամ հիշատակվել է 1253 թվականին։ Քաղաքի իրավունքներ ստացել է 1725 թվականին։ 1634 թվականին Վեկշնյայում կառուցվել է փայտե կոստյոլ։ 1656 թվականին Վեկշնյայն ամբողջովին ավերվել է շվեդների կողմից։ 1795 թվականին՝ Լեհաստանի երրորդ բաժանման ժամանակ, մտել է Ռուսական կայսրության կազմի մեջ։ Մինչև 1842 թվականը եղել է Վիլեն նահանգի Շավել գավառի կազմում։ 1843 թվականին քաղաքը փոխանցվել է նորաստեղծ Կովենի նահանգին։ 1853 թվականին կառուցվել է աղյուսե կոստյոլ։ Վեկշնյայը զգալիորեն աճել է 1871-1873 թվականներին՝ Լիբավո-Ռոմեն (Լիբավա (այժմ՝ Լիեպայա), Ռոմնի) երկաթուղային կայարանի շինարարության ժամանակ։ Առաջին համաշխարհային պատերազմի ժամանակ օկուպացվել է գերմանական բանակի կողմից։ Մինչև 1917 թվականը կրել է Վեկշնի անվանումը։ 
1918-1940 թվականներին գտնվել է Լիտվայի կազմում։ 1940-1991 թվականներին եղել է Լիտվական ԽՍՀ–ի կազմում։ 1958 թվականից քաղաքատիպ ավան է եղել Լիտվական ԽՍՀ Ակմյանի շրջանում։ 
1991 թվականից Լիտվայի կազմում է։ 1995 թվականին կրկին ստացել է քաղաքի իրավուքներ։ Համանուն ստարոստվայի վարչական կենտրոնն է։ 1998 թվականին ստացել է զինանշան և դրոշ։ 


== Բնակչություն ==
Մինչև Երկրորդ համաշխարհային պատերազմը բնակչության զգալի մասը կազմել են հրեաները (1897 թվականին նրանք կազմել են քաղաքի բնակչության 56 %-ը)։ Գործել է Սինագոգ։ 1941 թվականի օգոստոսի 4-ին Վեկշնյայի բոլոր հրեաները ուղարկվել են Մաժեկյայ և այնտեղ գնդակահարվել են։ 1990 թվականին մահապատժի վայրում՝ քաղաքի հին հրեական գերեզմանատանը, կանգնեցվել է հուշարձան։


== Տնտեսություն ==
Խորհրդային ժամանակաշրջանում եղել է սալիկիի և կերամիկական իրերի արտադրություն։


== Տեսարժան վայրեր ==
1875 թվականին կանգնեցվել է Ռադոնեժի Սուրբ Սերգի տաճարը։ 1944 թվականին տաճարի շենքը խիստ տուժել է։ 1947 թվականին տաճարը վերակառուցվել է։ 

Դեղագործության թանգարան։
		
		
		
Լիտվայի ավիացիոն ռահվիրա Ալեքսանդր Գրիշկևիչուսի հուշահամալիր (բացվել է 1981 թվականին)
Խորհրդային զինվորների գերեզմանատուն


== Հայտնի բնակիչներ ==
Միկոլաս Բիրժիշկա՝ Լիտվայի գրականության և մշակույթի պատմաբան, հասարակական և քաղաքական գործիչ։


== Քաղաքի զինանշան ==
1998 թվականի օգոստոսի 4-ին Վեկշնյայը ստացել է զինանշան, որը եղել է 1792 թվականի զինանշանի կրկնությունը։ Ստացել է նաև դրոշ, որը հիմնված է եղել այդ զինանշանի վրա (հեղինակ՝ Ռոլանդաս Ռիմկունաս)։

		
		
		
		
		
		
		


== Ծանոթագրություններ ==
Կադեռնա

Կադեռնա (էստ․՝ Kaderna), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մստյորկա

Մստյորկա (ռուս.՝ Мстёрка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Կլյազմա գետի աջ ափին՝ 111 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմու ավազանային շրջանին, գետի ջրատնտեսային տեղամասը՝ Կլյազմա գետն է, գետի ենթաավազանը Օկի և Մոշկի գետերն են։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033518
Հիդրոլոգիական ուսումնասիրությունների կոդը - 110003351
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոդզոլային հողեր

Պոդզոլային հողեր, թթու հողերի տիպ։ Զարգանում են պոդզոլագոյացման պրոցեսի ընթացքում։ Հիմնականում ձևավորվում են բարեխառն գոտու անտառային շրջաններում, տայգայի ասեղնատերև, սաղարթավոր և խառն անտառներում։ ԽՍՀՄ-ում՝ եվրոպական մասի անտառատափաստանային գոտուց հյուսիս ընկած տարածությունում և Սիբիրի, Յակուտիայի, Հեռավոր Արևելքի շրջաններում։ Պոդզոլագոյացման պրոցեսը ցայտուն է արտահայտված անտառային խիտ բուսածածկի տակ, որտեղ ամեն տարի առաջացած անտառային փռվածքը սնկերի ազդեցությամբ թթու միջավայրում և աերոբ պայմաններում արագ քայքայվում է ու անջատվում է կրենաթթու (օրգանական թթու)։ Սրա մի մասը, միանալով քայքայվող նյութերի հետ, առաջացնում է աղեր, որոնք, լուծվելով ջրում,տարվում են հողի ստորին, իսկ մնացած մասը՝ ներհոսանքի շնորհիվ բարձրանում է վերին շերտերը։ Կրենաթթուն կալցիումի կարբոնատը վերածում է դյուրալույծ կալցիումի կրենատի, որը թափանցում է հողի խորքերը։ Կրենաթթուն քայքայում է կաոլինիտը, անջատում ազատ Si02, որը, մնալով տեղում, վերին շերտերին տալիս է փոշիանման մոխրի՝ պոդզոլի բնույթ։ Ազոտը, օրգանական նյութերը, ինչպես նաև ֆոսֆորական թթուն լվացվում են, տարվում ստորին շերտերը։ Առաջանում է Պոդզոլային հողեր հին հատուկ մոխրագույն, ստրուկտուրայից զուրկ (փոշիացած), օրգանական նյութերով աղքատ, հիմնականում սիլիկատներից ու քվարցի հատիկներից կազմված հորիզոնը։ Որոշ խորության վրա կրենաթթուն, վերածվելով աղերի, չեզոքանում է։
Սինջիք

Սինջիք (թուրքերեն՝ Sincik), քաղաք և շրջան Թուրքիայում։ Գտնվում է Ադըյամանի մարզում։


== Աշխարհագրություն ==
Արևմուտքում շրջանը սահմանակցում է Չելիքհան շրջանին, հարավ-արևմուտքում՝ Ադյամանին, հարավ-արևելքում՝ Քյահթային, արևելքում՝ Կարկառին իսկ հյուսիս-արևելքում՝ Մալաթիայի մարզին։


== Պատմություն ==
Սինջիքը նախկինում եղել է Քյահթայի շրջանի կազմում։ Սակայն հետագայում այն դուրս է եկել՝ կապված այն հանգամանով, որ Քյահթա քաղաք հասնելը շատ բարդ էր, հատկապես ձմեռային սեզոնին, երբ ճանապարհները փակվում են։
Սինջիքի շրջանը Թուրքիայի ամենաաղքատ տարածաշրջաններից մեկն է։


== Բնակչություն ==
Ըստ 2016 թվականի մարդահամարի տվյալների՝ Սինջիքի բնակչությունը կազմել է 13 395 մարդ, իսկ կենտրոնինը՝ 4081: Այսպիսով շրջանի և քաղաքի բնակչությունը միասին կազմում է 17 476 մարդ։


== Հայտնի անձինք ==
Մուհամմեդ Աքարսլան - թուրք ֆուտբոլիստ։


== Ծանոթագրություններ ==


== Արտաքին հղումներ ==
Официальный сайт района
Официальный сайт города
Լեյպցիգ (գյուղ, Վարնենսկի շրջան)

Լեյպցիգ (ռուս.՝ Лейпциг), գյուղ Ռուսաստանի, Չելյաբինսկի մարզի Վարնենսկի շրջանի կազմում։
Բնակչությունը 2006 թվականին գրանցված տվյալներով կազմում էր 866 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալի հուշամրցաշար 2010

Տալի 5-րդ հուշամրցաշար, շախմատի միջազգային մրցաշար, որը կայացել է 2010-ի նոյեմբերի 4-14-ին, Մոսկվայում։ Նվիրված է աշխարհի նախկին չեմպիոն Միխայիլ Տալի հիշատակին։ Մրցաշարի երեք հաղթողներից մեկը Հայաստանի շախմատային առաջատար Լևոն Արոնյանն է։

Անցկացման վայրը` պետական հանրախանութի ցուցադրությունների դահլիճ։
Մրցաշարի կարգը` 21-րդ (միջին վարկանիշը՝ 2757,2)։
Գլխավոր մրցավար` Գերտ Գիյսեն (Նիդերլանդներ)։«Ռիտց-Կառլտոն» հյուրանոցում, որում հանգրվանել էին մասնակիցները, կայացած վիճակահանությամբ որոշվել են մեկնարկային համարները։ Այն կատարվել է այսպես. յուրաքանչյուր գրոսմայստեր ընտրել է ֆիրմային մի շապիկ, որի վրա գրված է եղել մեկնարկային համարը։ Արոնյանին բաժին է հասել 4-րդ համարը։


== Մասնակիցները ==
¹) վարկանիշերը տրված են 2010-ի նոյեմբերի 1-ի դրությամբ


== Արդյունքներն ըստ խաղափուլերի ==


== Մրցաշարային աղյուսակ ==


== Ծանոթագրություններ ==


== Աղբյուրներ ==
Տալի 5-րդ հուշամրցաշարը russiachess.org կայքում
Տալի 5-րդ հուշամրցաշարը ChessPro.ru կայքում
Տեղեկություններ Տալի 5-րդ հուշամրցաշարի մասին Archived 2011-10-20 at the Wayback Machine. chess.co.uk կայքում
Սուրբ Սարգիս եկեղեցի (Տուրիսցիխե)

Տուրիսցիխե գյուղի Սուրբ Սարգիս եկեղեցի, հայկական եկեղեցի, որը գտնվում է Վրաստանի Կախեթի մարզի Տուրիսցիխե գյուղում։


== Պատմություն ==
Եկեղեցին կառուցվել է հասարակության միջոցներով։ Եկեղեցում պահվող իրերից մեկի հիշատակագրությունից պարզվում է, որ այն գոյություն է ունեցել 1808 թվականից։ 1852 թվականին եկեղեցու փայտածածկը քայքայված է եղել և զգացվել է նորոգման անհրաժեշտություն, որի համար գյուղի հայ բնակիչները խոստացել են հավաքել 100 ռ.։ 1856 թվականի դեկտեմբերի 24-ին եկեղեցու երեցփոխ է կարգվել Գիգոլ Սարգսյան Քանքանյանցը։ Նրա ծառայությունը տևել է մինչև 1889 թվականը։ Նույն թվականին թեմական իշխանությունը միջնորդել է Գիգոլ Սարգսյան Քանքանյանցին ստանիսլավյան ժապավենով արծաթե մեդալ շնորհելու համա, որը բավարարվում է, սակայն 1890 թվականին Վրաստանի և Իմերեթիայի Հայոց կոնսիստորիայից Էջմիածնի Սինոդին տեղեկացրել են, որ երեցփոխը վախճանվել է։
1914 թվականին եկեղեցին կրկին նորոգման կարիք է ունեցել։ Նույն թվականի օգոստոսի 1-ին Երեցփոխ Իսահակ Հարությունյանցը նորոգման աշխատանքներ սկսելու համար եկեղեցական գումարներից 25 ռուբլի ծախսելու թույլտվություն է ստացել։ Հավանաբար վերանորոգման աշխատանքներին հետևել է եկեղեցու օծման հանդեսը, որի արդյունքում եկեղեցին վերանվանվել էր Սբ. Աստվածածին։ Այդ մասին է վկայում այն փաստը, որ երբ 1923 թվականի ապրիլի 19-ին քանդել են հայոց փայտաշեն եկեղեցին, այն հիշվել է Սբ. Աստվածածին անվամբ։


== Եկեղեցական իրեր ==
1818 թվականի եկեղեցուն պատկանող 13 միավոր իրերի հաշվառման ժամանակ դրանց մեջ արձանագրվածները եղել հետևյալները՝

Արծաթյա սկիհ. պատվանդանին՝ վրացերեն՝ «Ընծայեցի զսկիհս և զմաղզմանս Լոմիսցիխու Սբ. Սարգիս եկեղեցւոյն, ես Ուշիէրեանց Դաւիթ Յոհաննէսեան յիշեսջիք յամ[ենայն] պատարագս ձեր զհոգիս իմ, 496 թուին վրաց» (+ 1312=1808)
Գիրք ճաշոց՝ «Յիշ(ա)տ(ա)կ տ(ի)ր(ա)ց(ո)ւ Թաթուլ Յովսէփեանի»
Բուրվառ՝ թիթեղյա՝ «Յիշ(ա)տ(ա)կ Մաթոս Սարիկեանի»
Երկու զանգակ՝ «Յիշատ(ա)կ Ստեփանի եվ Մովսէսի Մարտ(ի)րոսեանք»


== Քահանաներ ==
Տեր Հովհաննես Նուրիբեգյան՝ հիշվում է 1783-1818 թվականներին,  ծնվել է 1758 թվականին, ձեռնադրվել 1783-ին Սևանի վանքի առաջնորդ Եղիազար արքեպիսկոպոսի կողմից
Տեր Հովսեփ Տեր-Ղազարյան՝ հիշվում է 1802-1818 թվականներին, ծնվել է 1778 թվականին, ձեռնադրվել 1802-ին Հաղբատի Սարգիս արքեպիսկոպոսի կողմից
Գևորգ Մելիքյանց՝ եղել է գյուղի ծխատեր քահանան, հիշվում է 1908-1923 թվականներին (նույն ժամանակամիջոցում հովվել է նաև Ղվարել և Շիլդա գյուղերին)։ Խորհրդային իշխանությունները նրան արգելել են քահանայագործել


== Ծանոթագրություններ ==


== Արտաքին հղումներ ==
Կարապետյան, Սամվել Գևորգի; Զաքարյան, Անուշավան Հազարապետի ; Հասրաթյան, Մուրադ Մարգարի ; Չոբանյան, Պավել Աշոտի; Հայկական ճարտարապետությունն ուսումնասիրող կազմակերպության (RAA) գիտական խորհուրդ.Էջ 101 Archived 2021-06-13 at the Wayback Machine.
Լուվինատե

Լուվինատե (իտալերեն՝ Luvinate), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 1386 մարդ (2008 թվականի տվյալներով)։ Խտությունը՝ 347 մարդ/կմ²։ Տարածքը՝ 4 կմ²։ Էլեկտրոնային փոստ՝ 21020։ Հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0332 824130
Էլեկտրոնային փոստ․ sindaco@comune.luvinate.va.it
Պաշտոնական կայք․ http://www.comune.luvinate.va.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջո Դի Մեսինա

Ջո Դի Մարի Մեսինա (անգլ.՝ Jo Dee Marie Messina, օգոստոսի 25, 1970(1970-08-25), Framingham, Միդլսեքս շրջան, Մասաչուսեթս, ԱՄՆ), անգլիացի քանթրի երաժշտության երգչուհի,  երգերի հեղինակ, կիթառահար, դաշնակահար և դերասանուհի։


== Վաղ կյանք ==
Ջո Դի Մարի Մեսինան ծնվել է 1970 թվականի օգոստոսի 25-ին  Մասաչուսեթս նահանգի Ֆրեմինգհեմ քաղաքում, Վինսենթ և Մերի Մեսինաների ընտանիքում։ Նրա հայրը ծագումով իտալացի էր, իսկ մայրը՝ իռլանդացի։ Մեսիան մեծացել է Մասաչուսեթս նահանգի Հոլիստոն քաղաքում, Թերեզա և Մարիաննա քույրերի և եղբոր՝ Վինսենթի հետ։ Վաղ տարիքում Մեսինան սիրով էր լցված երաժշտության հանդեպ։ Նրա վրա մեծ ազդեցություն են ունեցել քանթրի ոճի երաժիշտները, այդ թվում Փեթսի Քլայնը, Ռիբա Մակինթայրը և Ջադսը ամերիկյան քանթրի խումբը։ 16 տարեկանում նա նվագում էր տեղի ակումբներում, երգում էր, իսկ եղբայրն ու քույրը թմբուկ և կիթառ էին նվագում։ Խումբը շարունակեց ելույթ ունենալ այնքան ժամանակ, մինչև Ջո Դին ավարտեց միջնակարգ դպրոցը։
Մեսիան, հասկանալով, որ հյուսիս-արևելքում ապրելը կսահմանափակի աստղային գործունեության իր հնարավորությունները, 19 տարեկանում տեղափոխվեց Թենեսի Նեշվիլ քաղաքը։ Նա ապրուստը վաստակում էր տարբեր աշխատանքներից, այդ թվում՝ համակարգչային ծրագրավորումից և հաշվապահությունից, ինչպես նաև Նեշվիլում վարում էր տաղանդների մրցույթներ։


== Երաժշտական գործունեություն ==
Մեսինայի ինը սինգլները զբաղեցրել են առաջին տեղը Գովազդային վահանակ անգլ.՝ Billboard քանթրի երաժշտական ​​հիթ-շքերթում։ Նա ավարտել է քանթրի երաժշտության ակադեմիան, առաջադրվել է երկու Գրեմմի մրցանակաբաշխության, ստացել Ասոցացիայի Մրցանակներ քանթրի երաժշտությունից։ Նա երկրի առաջին քանթրի երգչուհին էր, ով ձայնագրեց երեք երգ մեկ ալբոմի համար, որոնք դարձան թիվ մեկ հիթեր։ Մինչ օրս երգչուհին ունի երկու պլատինե և երեք ոսկե RIAA վավերացված ալբոմներ։
Մեսինայի առաջին ելույթը տեղի է ունեցել 1996 թվականին Ղեկավարում է Կարոլինան, Թեյլս Կալիֆորնիան անգլ.՝ Heads Carolina, Tails California երգով։ Նրա ալբոմը RIAA-ի կողմից արժանացել է ոսկե վկայականի։ Առաջին ելույթից ի վեր նրա վեց սինգլները զբաղեցրել են առաջին տեղը Billboard Country Singles Chart-ում, իսկ նրա հինգ ալբոմները հավաստագրվել են RIAA-ի և CRIA-ի կողմից։ Նա վաճառել է ավելի քան 5 միլիոն ձայնասկավառակներ ամբողջ աշխարհում։


== Անձնական կյանք ==
Ջո Դին 2007 թվականի հոկտեմբերի 21-ից ամուսնացած էր գործարար Քրիս Դեֆենբոյի հետ։ Զույգը ուներ երկու որդի՝ Նոա Ռոջեր Դեֆենբաուգը (ծնված 2009 թվականի հունվարի 19-ին) և Ջոն Քրիստոֆեր Դեֆենբոնը (ծնված 2012 թվականի հունվարի 11-ին)։
2017 թվականի սեպտեմբերի 6-ին հաղորդվել է, որ Ջո Դիի մոտ վերջերս քաղցկեղ է հայտնաբերվել։ 2017-ի ելույթները հոկտեմբերի 7-ից հետո հետաձգվել են, քանի որ նա աշնանը բուժման կուրս էր անցնելու։


== Ծանոթագրություններ ==


== Արտաքին հղումներ ==
https://www.imdb.com/name/nm0005225/
https://myspace.com/helpcharity
Ելենա Գնեսինայի հուշարձան (Մոսկվա)

Ելենա Գնեսինայի հուշարձան (ռուս.՝ Памятник Елене Гнесиной), հուշարձան Ռուսաստանի Դաշնության մայրաքաղաք Մոսկվայում, որը նվիրված է խորհրդային դաշնակահարուհի և մանկավարժ, ՌԽՖՍՀ արվեստի վաստակավոր գործիչ Ելենա Գնեսինային։ Հուշարձանը տեղադրվել է 2004 թվականի սեպտեմբերի 22-ին Գնեսինների անվան ռուսական երաժշտական ակադեմիայի համերգասրահի դիմաց Արբատ թաղամասում (Մալի Ռժևսկի նրբանցքի կողմից)։


== Պատմություն ==
Ելենա Ֆաբիանովնա Գնեսինայի հուշարձանը բացվել է 2004 թվականի սեպտեմբերի 22-ին։ Նրա հեղինակներն են քանդակագործներ Ալեքսանդր Նիկալաևիչ Բուրգանովը և նրա որդին` Իգոր Ալեքսանդրովիչ Բուրգանովը, իսկ ճարտարապետը` Եվգենի Ռոզանովը։ Նրանք ստեղծել են քանդակագործական հորինվածք դաշնամուր նվագող երիտասարդ Ելենա Գնեսինայի տեսքով։ Ընդ որում` դաշնամուրի կափարիչի փոխարեն թռչունների թևեր են։ Քանդակը պատրաստված է բրոնզից, ունի 3,5 մետր բարձրություն և տեղադրված է սև մարմարից պատրաստված պատվանդանին, որի վրա գրված է.

Հուշարձանի բացումը հարմարեցվել է Ելենա Գնեսինայի 130-ամյակին և ինստիտուտի (այժմ ՝ ակադեմիա) հիմնադրման 60-ամյակին։ 
Ելենա Գնեսինան Մոսկվայի Գնեսինների անվան ռուսական երաժշտական ակադեմիայի և Երաժշտական-մանկավարժական համալսարանի հիմնադիրներից է և տնօրենը։ Նրա աշակերտներից են եղել Արամ Խաչատրյանը և Առնո Բաբաջանյանը։


== Ծանոթագրություններ ==


== Արտաքին հղումներ ==
«Памятник Елене Гнесиной в Москве»։ Памятники и фонтаны։ Վերցված է 2014-08-05 
«Памятник пианистке и педагогу Е. Ф. Гнесиной»։ MosGid.ru։ Վերցված է 2014-08-05 
«Памятник Елене Гнесиной»։ Country Moscow. Всё о Москве։ Վերցված է 2014-08-05
Յուրի Հայրապետյան (շախմատիստ)

Անվան այլ կիրառումների համար տե՛ս՝ Յուրի Հայրապետյան (այլ կիրառումներ)Յուրի Հրաչիկի Հայրապետյան (ապրիլի 18, 1988(1988-04-18), Երևան, Հայկական ԽՍՀ, ԽՍՀՄ), Ուկրաինան ներկայացնող հայ շախմատիստ, գրոսմայստեր (2007):


== Կենսագրություն ==
Ծնվել է 1988 թվականին, Երևանում։ Գերազանցությամբ ավարտել է Ղրիմի Վլադիմիր Վերնադսկու անվան Տավրիայի ազգային համալսարանը։ Այժմ տնտեսագետ է աշխատում ուկրաինական UniCredit բանկում։ Բնակվում է Սիմֆերոպոլում։


== Կոչումներ ==
Միջազգային վարպետի կոչմանն արժանացել է 2005 թվականին, իսկ գրոսմայստեր դարձել է երկու տարի անց` 2007 թվականին։


== Մարզական արդյունքներ ==
2004, Սիմֆերոպոլ` 1-ին տեղ
2006, Ղրիմի առաջնություն` 2-րդ տեղ
2007, Սիմֆերոպոլ՝ 1-ին տեղ
2007, «Ալուշտայի գարուն» մրցաշար՝ 1-ին տեղ
2007, «Ալուշտայի աշուն» մրցաշար՝ 1-ին տեղ
2011, Կիև, «Ուկրաինայի անկախության գավաթի» 20-րդ խաղարկություն՝ 1-ին տեղ
2014, Սիմֆերոպոլ, կայծակնային շախմատի նախաամանորյա մրցաշար՝ 1-ին տեղԱնհատական վարկանիշի լավագույն ցուցանիշն արձանագրել է 2009 թվականի հուլիսին՝ 2537։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ կայքում
Պարտիաները Chessgames բազայում
անձնական ցուցանիշները 365chess.com կայքում
Օգնիկովո

Օգնիկովո (ռուս.՝ Огниково), գյուղ Իստրինսկի շրջանում Մոսկվայի մարզում։ 2010 թվականի մարդահամարի տվյալներով բնակչությունը կազմում է 183 մարդ, գյուղում առկա է 3 փողոց, գրանցված են 11 գյուղատնտեսական համայնքներ։ Գյուղում կա եկեղեցի՝ Օգնիկովոյի Սուրբ Աստվածածին եկեղեցին։ Իստրայի հետ կապված է ավտոճանապարհային ուղիով (ավտոբուս № 30)։
Իստրա քաղաքից գտնվում է մոտավորապես 9 կմ դեպի հյուսիս։ Ծովի մակարդակից գյուղը գտնվում է 190 մետրի վրա։ Հարակից բնակավայրերն են՝ Դուհանինոն՝ 3,5 հարավ-արևելքում, Նիկոլսկին՝ 2,5 կմդեպի հարավ, Սոկոլովոն՝ 3,5 կմ դեպի հյուսիս։


== Ծանոթագրություններ ==


== Արտաքին հղումներ ==
Ермолинское Archived 2013-12-03 at the Wayback Machine.
Сельское поселение Ермолинское Archived 2013-12-03 at the Wayback Machine.
Официальный сайт муниципального образования сельского поселения Ермолинское
Усадьба Огниково-Покровское
Огниково на картах
Карта Истринского района Московской области
Չոխախ Վերին

Չոխախ Վերին, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում է Սիս քաղաքից մոտ, Չոխախ Ներքին գյուղից 4-5 կմ հեռու։


== Բնակչություն ==
XIX դարի վերջին ուներ 200 տուն հայ բնակիչ։


== Պատմություն ==
Գյուղերն ավերվել են Մեծ եղեռնի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բելովկա (գյուղ, Կազանկայի շրջան)

Անվան այլ կիրառումների համար տե՛ս՝ Բելովկա (այլ կիրառումներ)Բելովկա (ուկրաիներեն՝ Білівка), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Բելովկա գյուղում բնակվում էր 97 մարդ։ Բնակավայրը զբաղեցնում է 0,332 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առանց հույսի

«Առանց հույսի» (հունգ.՝ Szegénylegények), 1965 թվականին նկարահանված ֆիլմ, ռեժիսոր Միկլոշ Յանչոյի առաջին աշխատանքը, որ ստացել է համաշխարհային ճանաչում։


== Սյուժե ==
Հունգարիայում 1849 թվականին Լայոշ Կոշութի գլխավորությամբ ծավալված ազգային շարժման ճնշումից ու երկրում Ավստրիայի հետո գերիշխանության վերկանգնումից հետո ստեղծվում են ճամբարներ այն մարդկանց համար, ովքեր կասկածվում են Կոշութին օժանդակություն ցուցաբերելու մեջ։ Շուրջ քսան տարի անց հայտնի է դառնում, որ ճամբարներից մեկի կալանավորների շարքում գտնվում են Կոշութի վերջին զինակիցը համարվող Շանդոր Ռոժայի պարտիզանական ջոկատի անդամները։ Բանտապահները տանջանքների են ենթարկում կալանավորներին՝ փորձելով գտնել Շանդորի ջոկատի անդամներին ու պարզել, թե արդյոք Շանդորը նույնպես գտնվում է ճամբարում։


== Դերերում ==
Յանոշ Գյորբե — Յանոշ Գայդար
Զոլտան Լատինովիչ — Իմրե Վեսելկա
Տիբոր Մոլնար — Կաբաի
Գաբոր Ագարդի — Տորմա
Անդրաշ Կոզակ — Կաբաի կրտսեր
Բելա Բարշի
Յոժեֆ Մադարաշ
Յանոշ Կոլտաի


== Ստեղծման պատմություն ==
Ֆիլմը նկարահանվել է Mafilm պետական կինոստուդիայում։ Բյուջեն կազմել է 17 միլիոն ֆորինտ կամ, այն ժամանակվա փոխարժեքով՝ շուրջ կես միլիոն դոլար։ Հունգարացի գրող Դյուլա Հերնադիի՝ ֆիլմի սցենարի հեղինակի հետ Յանչոն ծանոթացել է 1959 թվականին․ նրանք բազմիցս համագործակցել են ընդհուպ մինչև Հերնադիի մահը (2005)։ Ֆիլմի օպերատորն է եղել Յանչոյի մշտական գործընկերներից ևս մեկը՝ Տամաշ Շոմլոն։


== Արձագանքներ ==
Հունգարիայում ֆիլմն արժանացել է հանդիսատեսի դրական գնահատականին։ Կինոթատրոններում այն դիտել է շուրջ մեկ միլիոն մարդ (երկիրն այդ ժամանակ ուներ շուրջ տասը միլիոն բնակչություն)։
«Առանց հույսի» ֆիլմը Միկլոշ Յանչոյի նկարահանծ առաջին կինոնկարն է, որ արժանացել է միջազգային ճանաչման։ 1966 թվականին այն ընդգրկվել է Կաննի կինոփառատոնի ծրագրում, սակայն ոչ մի մրցանակ չի ստացել։ Հանդիսատեսը ֆիլմն ընդունել է որպես 1956 թվականի Հունգարական հեղափոխությունից հետո երկրում հաստատված դրության մասնակի ալեգորիա։ Որպեսզի թույլտվություն ստանա ֆիլմը ներկայացնել Կաննի կինոփառատոնում, Յանչոն հրապարակայնորեն հայտարարել է, թե ֆիլմը ոչ մի կապ չունի ոչ վաղ անցյալում երկրում տեղի ունեցած իրադարձությունների հետ, սակայն, ինչպես նա ասել է հետագայում, «բոլորը գիտեին, որ դա ճիշտ չէ»։


== Ծանոթագրություններ ==


== Արտաքին հղումներ ==
«Առանց հույսի»(անգլ.) ֆիլմը Internet Movie Database կայքում 
«Առանց հույսի»(անգլ.) ֆիլմը Allmovie կայքում:
Լետսիե III

Լետսիե III (հուլիսի 17, 1963(1963-07-17), Morija, Լեսոթո), քաղաքական գործիչ, արվեստագետ և միևնույն ժամանակ Լեսոտոյի թագավոր` սահմանադրական միապետ։  Լետսիե III-ը հաջորդել է հորը` Մոշոեշոե II-ին, վերջինիս մահվան պատճառով (ավտովթար)։ Մասենատե Մոհատոն՝ Լետսիե III-ի կինը ճանաչված է որպես Լեսոտոյի թագուհի։


== Կրթություն ==
Լետսիե III-ը կրթություն ստացել է հիմնականում Միացյալ Թագավորության` Անգլիայի տարածքում։ Նախնական կրթությունը ստացել է Լեսոտոյի միջնակարգ և հիմնական դպրոցում, ապա Լեսոտոյի համալսարանում ստացել բակալավրի աստիճան։ Սովորել է նաև Լոնդոնի քաղաքի` Բրիստոլի և Քեմբրիջի համալսարաններում։ 1989 թվականին ավարտել է ուսումը Անգլիայում և վերադարձել Լեսոտո։


== Արտաքին հղումներ ==
Ֆեյսբուքյան էջ


== Ծանոթագրություններ ==
Կոլինաս

Անվան այլ կիրառումների համար տե՛ս՝ Կոլինաս (այլ կիրառումներ)Կոլինաս  (իտալերեն՝ Collinas), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 927 մարդ (2008 թվականի տվյալներով), բնակչության խտությունը կազմում է 45 մարդ/կմ²։ Զբաղեցնում է 21 կմ² մակերես տարածք։
Փոստային ինդեքսն է՝ 9020։ Հեռախոսային կոդը՝ 070։
Կոմունայի հովանավորն է սուրբ Միքայել Հրեշտակապետը։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 9304003


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սպիտակագլուխ անգղ

Սպիտակագլուխ անգղ (լատ.՝ Gyps fulvus), ճուռակների ընտանիքին պատկանող գիշատիչ, նստակյաց և քիչ տարածված թռչուն, որը գրանցված է Հայաստանի Հանրապետության Կարմիր գրքում։


== Ընդհանուր բնութագիր ==
Մարմնի երկարությունը 95-105 սմ է, թևերի բացվածքը՝ 240-280 սմ, կենդանի զանգվածը՝ 6-8 կգ։ Խոշոր անգղ է, գլուխը՝ փոքր, թռչում է երկար վիզը ներս քաշած, թևերը լայն բացած։ Հասուն թռչնի գլուխը և վիզը բաց մոխրագյուն են, վզի հիմքում կա նուրբ փետուրների սպիտակ օձիք, մարմինը բաց դարչնագույն է, թևատակի ծածկողների բաց գույնի զոլերը ցայտերանգ են՝ մուգ թափահարողների համադրությամբ։ Երիտասարդ թռչունը նման է հասունին, սակայն մարմինը վերևից ավելի մուգ է, ներքևից՝ թևատակի ավելի բաց գույնի զոլերով։ Գետնից պոկվում է թափավազքով, սավառնում մեծ բարձրություններում՝ վեր պարզած թևերով, հաճախ՝ փոքր խմբերով։


== Սնման ձև ==
Լեշի վրա հավաքված անհատները նախահարձակ են միմյանց նկատմամբ։ Իշխում է գիշանգղի վրա։ Սնվում է լեշերով (հատկապես՝ ներքին օրգաններով և փափուկ հյուսվածքներով)։ Սպիտակագլուխ անգղը կենդանի որսի չի հետապնդում, գոյության միակ նախապայմանը դաշտում լեշերի առկայությունն է, որն արդի պայմաններում խիստ կրճատվել է, ուստի ողջ տարվա ընթացքում լրացուցիչ կերակրման կարիք ունի։ Օգտակար է որպես բնական սանիտար։


== Տարածվածություն ==
ՀՀ-ում տարածված է խոշոր ժայռագոյացումներով լեռնազանգվածներում՝ Սյունիքի մարզից Տավուշի մարզ։
Տեսակի պոպուլյացիայի հիմնական մասը տարածված է Հյուսիսային Աֆրիկայից` Հարավային Եվրոպայով դեպի հարավ` մինչև Կենտրոնական Ասիա, Տաջիկստան և Ալթայ։


== Սերունդ և նրա խնամք ==
Ճյուղերից, խոտաբույսերից, լաթերից պատրաստված և 40-46 սմ տրամագծով բույնը հիմնականում գաղութային է։ Բնադրում է ժայռերի խորշերում, քիվերին, ճեղքերում։ Ձվադրում է փետրվար-մարտ ամիսներին, հազվադեպ՝ ապրիլին։ Դնում է 90 մմ տրամագծով, սպիտակ 1-2 ձու։ Թխսակալում են արուն և էգը՝ 55 օր։ Ձագերը բներում հայտնվում են ապրիլ-մայիս ամիսներին, բնից հեռանում՝ օգոստոս-սեպտեմբեր ամիսներին (110-117, հազվադեպ՝ 122-124 օրականում), կերակրվում են ծնող թռչունի փսխման զանգվածով։ Այդ շրջանում բները լցվում են անտանելի գարշահոտությամբ։


== Պահպանություն ==
Սպիտակագլուխ անգղը սակավաթիվ և վտանգված տեսակ է։ Քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Ենթադրվում է, որ թվաքանակը կազմում է 35-40 բնադրող զույգ։ 15 առանձնյակ պահվում է Երևանի կենդանաբանական այգում, և 110 առանձնյակ՝ Եվրասիական տարածաշրջանային ասոցիացիայի կենդանաբանական այգիներում։
Սպառնացող վտանգներից է գյուղատնտեսական և անտառային տնտեսություններում վնասատուների դեմ պայքարի նպատակով թունաքիմիկատների օգտագործումը, ապօրինի որսը և սպանելը, թակարդներով բռնելը և թակարդներում դրված կերով թունավորումը, ինչպես նաև կերային ռեսուրսների կրճատումը։
Առնվազն 5 զույգ բնադրում են «Խոսրովի անտառ» արգելոցում։ Մյուս զույգերի կերային տարածքները գտնվում են «Շիկահող» արգելոցում և «Դիլիջան» ազգային պարկում։ Գրանցված է CITES-ի Հավելված 2–ում և Բեռնի կոնվենցիայի Հավելված 2-ում։


== Ծանոթագրություններ ==
Օսմանթուս

Оսմանթուս (լատ.՝  Osmanthus Lour), ձիթազգիների ընտանիքի, կիպրոս ցեղի բույս։


== Նկարագրություն ==
Մշտադալար թփեր կամ փոքր ծառեր են։ Բողբոջներն ունեն 2 արտաքին թեփուկ։ Տերևադասավորությունը հակադիր է։ Տերևները հաստ են, կաշվեկերպ, ամբողջաեզր կամ փուշ-ատամնաեզր, կարճ կոթունավոր։ Ծաղկաբույլերը փոքր հուրաններ են կամ վահանիկներ։ Ծաղիկները մեծ մասամբ բաժանասեռ են, հազվադեպ` երկսեռ։ Երբեմն հանդիպում են նաև երկտուն բույսեր։ Բաժակը կարճ է, քառատամ։ Պսակի խողովակը կարճ է, կամ երկար, կազմված 4 բաժիններից։ Առէջները 2-ն են (հազվադեպ` 4), տեղադրված պսակի խողովակում։ Սռնակի երկարությունը հավասար է պսակի խողովակի երկարությանը։ Սպին գլխիկավոր է։ Սերմնարանը երկբնանի է, յուրաքանչյուր բնում 2 սերմնաբողբոջով։ Պտուղը ձվանման կորիզապտուղ է 1 կորիզով։


== Տարածվածություն ==
Ցեղն ընդգրկում է ավելի քան 30 տեսակ, տարածված Հարավային և Արևելյան Ասիայում, Պոլինեզիայում և Հյուսիսային Ամերիկայում:Հայաստանում է 2 տեսակ։:


== Ծանոթագրություններ ==
Կամենկա (գյուղ, Տերբունսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Լիպեցկի մարզի Տերբունսկի շրջանի կազմում։
Բնակչությունը վերջին հայտնի գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պյուիմիշել

Պյուիմիշել (ֆր.՝ Puimichel, օքս.՝ Puegmichèu), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լե Մե կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04156։


== Բնակչություն ==
Համայնքի բնակչությունը 2008 թվականին կազմում էր 255 մարդ։


== Տնտեսություն ==
2007 թվականի տվյալներով 181 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 51-ը անգործ (ակտիվության ցուցանիշը 71,8 %, 1999 թվականին եղել է՝ 67,5 %)։ 130 աշխատունակ բնակիչներից 112-ը աշխատում էին (68 տղամարդ և 44 կին), անաշխատանք էին 18-ը (6 տղամարդ և 12 կին)։ 51 անգործ մարդկանցից 16-ը աշակերտներ կամ ուսանողներ են, 15-ը թոշակառու, 20-ը չէին աշխատում այլ պատճառներով։


== Տեսարժան Վայրեր ==
Աստղագիտական աստղադիտարան, կառուցվել է 1982 թվականին
Եկեղեցի Նոտր Դամ դյու Սեր (1547 թվական), պատմական հուշարձան
Ժամատուն Սենտ Էլյեզեար։ Կառուցվել է 1700 թվականին, վառվել է 1923 թվականին հրդեհի պատճառով։ Հիմա այն ամբողջովին վերանորոգված է։
Ժամատուն Սեն Ժոզեֆ (XVIII դար)


== Լուսանկարներ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Պյուիմիշել» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16 
«Պյուիլմիշել» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Նավինի (գյուղ, Շումյաչինսկի շրջան)

Անվան այլ կիրառումների համար տե՛ս՝ ՆավինիՆավինի (ռուս.՝ Навины), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոքերեն (ֆուտբոլային ակումբ)

«Լոքերեն» Արքայական Մարզական Ակումբը մասնագիտական ֆուտբոլային ակումբ է, որը հանդես է գալիս Լոքերենում։


== Պատմություն ==
«Լոքերեն» Արքայական Մարզական Ակումբը հիմնադրվել է 1923 թվականին, Լոքերեն քաղաքում։


== Ներկա կազմ ==
Օգոստոսի 30, 2009
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Լոքերեն ԱՄԱ-ի պաշտոնական կայքէջը (նիդեր.), (ֆր.), (անգլ.)
Սաղուլիա

Սաղուլիա (վրաց.՝ საყულია), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 45 մետր բարձրության վրա։ Շրջկենտրոն Ծղալտուբոից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1869 մարդ։


== Ծանոթագրություններ ==
Բենիֆալետ

Բենիֆալետ  (իսպ.՝ Benifallet), մունիցիպալիտետ Իսպանիայում, մտնում է Տառագոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշ Էբռե համայնքի մեջ։ Տարածքը զբաղեցնում է 62.4 կմ2։ Բնակչությունը ՝ 788 մարդ (ըստ 2010 թվականի)։


== Արտաքին հղումներ ==
պաշտոնական կայք
Cuevas de Benifallet Archived 2007-09-27 at the Wayback Machine.
Datos estadísticos
Ալեքսանդր Բիկով

Ալեքսանդր Բիկով (ռուս.՝ Быков, Александр Петрович, մայիսի 13 (26), 1912, Մոսկվա, Ռուսական կայսրություն - 1997), խորհրդային նկարիչ։


== Կենսագրություն ==
Դպրոցն ավարտել է 1927 թվականին։ 1928 թվականից ապակե արտադրանք է նախշազարդել «Դրևէլեկտրո» գեղարվեստական արհեստանոցում, իսկ այն փակվելուց հետո, 1930 թվականին աշխատանք է ստացել ավտովերանորոգման գործարանում։
1932 թվականից Կոնստանտին Յուոնի մոտ զբաղվել է գեղանկարչությամբ։
1934-1938 թվականներին սովորել է 1905 թվականի հիշատակի գեղարվեստի և մանկավարժական ուսումնարանում Նիկոլայ Կրիմովի, Ա. Չիրկովի, Կ. Մորոզովի, Գեորգի Րյաժսկու մոտ, որն ավարտելուց հետո աշխատել է միջնակարգ դպրոցում։
1939 թվականին կամավոր մեկնել է ֆինների դեմ պատերազմին մասնակցելու, այնուհետև ծառայել է կադրային բանակում։
1941 թվականին իր զորամասի կազմում ուղարկվել է Արևմտյան ճակատի գործող բանակ։ Նա պատերազմն ավարտել է 4-րդ տանկային բանակի կազմում։
Պարգևատրվել է Հայրենական պատերազմի շքանշանով և ռազամական արժանիքների, Կովկասի պաշտպանության, Պրահայի ազատագրման, Բեռլինը գրավելու, Գերմանիայի դեմ տարած հաղթանակի համար մեդալներով։
1945 թվականի նոյեմբերին զորացրվել է և վերադարձել է Կոնստանտին Յուոնի հետ պարապունքներին։
1946 թվականին մտել է Մոսկվայի քաղկոմի նկարիչների, իսկ 1950 թվականին Մոսկվայի նկարիչների ընկերության կազմի մեջ։
1953 թվականից եղել է ԽՍՀՄ նկարիչների միության թեկնածու, իսկ 1957 թվականից` դրա անդամ։


== Մասնակցություն ցուցահանդեսներին ==


== Ծանոթագրություններ ==


== Արտաքին հղումներ ==
http://bikov1912.narod.ru/
Վահան Թեքեյան միջնակարգ վարժարան

Վահան Թեքեյան միջնակարգ վարժարան, իննամյա երկսեռ միջնակարգ վարժարան։ Ունի նաև մանկապարտեզի բաժին։


== Հիմնումը ==
Հիմնվել է 1951 թ.-ին՝ ՌԱԿ «Պայքար» ակումբի և Թեքեյան մշակութային միության ջանքերով։ Ներկայումս Թեքեյան մշակութային միության սեփականությունն է։


== Շենքային պայմաններ ==
Առաջին շրջանում իբրև նախակրթարան գործել է Բուրջ Համարի շրջանի Սանջակ թաղամասում իրարից հեռու գտնվող, վարձված հինգ տարբեր շենքերում։ Բուրջ Համուդի Վահան Թեքեյան վարժարանի շենքը 1965 թ.-ին օժտվել է նոր, սեփական շենքով։ 1951-1977 թթ.-ին ավել է 1132 շրջանավարտ։ 1973-1974 թթ.-ին ունեցել է 885 աշակերտ։


== Քաղաքացիական պատերազմի և նրան հաջորդող տարիներին ==
Քաղաքացիական պատերազմի և նրան հաջորդող տարիներին աշակերտության թիվը նվազել է։ 1991 թ.-ին ունեցել է նաև միջնակարգ բաժին։ 2002 թ.-ին աշակերտության թիվը 188 էր։ Դպրոցին կից գործում են «Արմենական արիական շարժման» սկաուտները։ Տնօրենն է Ազատուհի Գայսերլյանը (1998 թ.-ից)։
Ջոն Քլիզ

Ջոն Մարվուդ Քլիզ (անգլ.՝ John Cleese, հոկտեմբերի 27, 1939(1939-10-27)[…], Ուիլսթոն -սյուփեր-Մեր, Սոմերսեթ, Միացյալ Թագավորություն), անգլիացի դերասան, պրոդյուսեր, սցենարիստ, ռեժիսոր։ Հանդիսատեսին հայտնի է «Առնետավազք», «Չարլիի հրեշտակները 2. Միայն առաջ» ֆիլմերից։
1960-ական թվականների վերջերին Monty Python կատակերգական խմբի համահիմնադիրներից մեկն էր։ 1970-ական թվականների կեսերին Քլիզը կնոջ՝ Քոնի Բութի հետ հեղինակեց և նկարահանվեց բրիտանական Ֆոլթի աշտարակները սիթքոմում։ Ավելի ուշ, «Վանդա անունով ձկնիկը» և «Կատաղի արարածներ» ֆիլմերում նկարահանվեց Քևին Քլայնի, Ջեյմի Լի Կյորտիսի և Մայքլ Փեյլինի հետ։ Նկարահանվեց նաև Clockwise և մի շարք այլ ֆիլմերում՝ ներառյալ Ջեյմս Բոնդի մասին պատմող 2, Հարի Փոթերի մասին պատմող 2 ֆիլմում և Շրեկի վերջին 3 ֆիլմերում։
«Այո՛, պարո՛ն նախարար» սիթքոմի հեղինակ Էնթոնի Ջեյի հետ հիմնեց Video Arts ընկերությունը, որը զբաղվում էր ժամանցային ֆիլմերի արտադրությամբ։ 1976 թվականին Քլիզը համահիմնադրեց The Secret Policeman's Ball բարեգործական շոուն՝ որպեսզի դրահամավաք կազմակերպի Amnesty International մարդու իրավունքների պաշտպանությամբ զբաղվող կազմակերպության համար։


== Կենսագրություն ==


=== Մանկություն և կրթություն ===
Քլիզը ծնվել է Անգլիայի Սոմերսեթ կոմսության Ուեսթոն սյուփեր Մեր քաղաքում։ Ապահովագրական գործակալ Ռեջինալդ Ֆրենսիս Քլիզի (1893-1972) և Մյուրիել Էվելինի (1899-2000) միակ զավակն էր։ Ազգանունը ի սկզբանե Քլիզ էր, սակայն հայրը ամոթալի այն գտավ և փոխեց ազգանունը, երբ ծառայության անցավ Առաջին համաշխարհային պատերազմի ժամանակ։
Մանուկ ժամանակ Քլիզն աջակցում էր Բրիստոլ Սիթի ֆուտբոլային ակումբին և Սոմերսեթի կրիկետի ակումբին։ Քլիզը սովորում էր Սուրբ Փիթերի նախապատրաստական դպրոցում, որտեղ նա մրցանակ ստացավ անգլերեն դասերի համար, լավ էր նաև բոքսից ու կրիկետից։ Երբ 13 տարեկան էր, Բրիստոնի հանրային՝ Քլիֆտոն քոլեջում ցուցահանդես ունեցավ։ Այդ ժամանակ հասակն արդեն 1.83 մետրից անց էր։


== Գրքեր ==
Ռոբին Սկիների հետ համագործակցության արդյունքում Ջոն Քլիզը գրեց 2 գիրք՝

Ընտանիքներ և ինչպես գոյատևել այնտեղ (անգլ.՝ Families and How to Survive Them)
Կյանք և ինչպես գոյատևել (անգլ.՝ Life and How to Survive It)


== Ֆիլմագրություն ==


=== Դերակատարումներ ===


=== Սցենարիստ ===


=== Պրոդյուսեր ===


=== Ռեժիսոր ===


== Ծանոթագրություններ ==


== Արտաքին հղումներ ==
John Cleese Archived 2005-11-10 at the Wayback Machine. at the Museum of Broadcast Communications
John Cleese at the BBC Guide to Comedy
Ջոն Քլիզ Internet Movie Database կայքում
Նեելովկա (գյուղ, Տատիշչևսկի շրջան)

Անվան այլ կիրառումների համար տե՛ս՝ Նեելովկա (այլ կիրառումներ)Նեելովկա (ռուս.՝ Нееловка), գյուղ Ռուսաստանի Սարատովի մարզի Տատիշչևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրավաբանական պրոֆիլակտիկա


== Պրոֆիլակտիկա հասկացությունը ընդհանրապես ==
Պրոֆիլակտիկա (հուն. Πρόφύλακτικός՝ prophylaktikos նախապահպանական, նախազգուշացված տերմինը հայերեն այլ կերպ անվանում են ախտականխություն  կամ կանխարգելում՝(հիվանդության առաջն առնելը)։
Այն իրենից ներկայացնում է «միջոցառումների ամբողջություն, որոնք ուղղված են առողջության պահպանմանը, մարդու հիվանդությունների առաջացման և տարածման կանխարգելմանը, բնակչության ֆիզիկական զարգացման բարելավմանը, աշխատունակության պահպանմանը և երկարակեցության ապահովմանը, ինչպես նաև տարբեր սարքերի վիճակի բարելավմանը»։
Այս հասկացությունը օգտագործում են հասարակական կյանքի տարատեսակ ոլորտներում, սակայն հայտնի է, որ հիմնականում այն առաջնահերթ կիրառվում է բժշկության, ապա նաև սանիտարական-տեխնիկական, սոցիալ-տնտեսական ոլորտներում։


== Հասկացության պատմությունը ==
Դեռևս հին աշխարհում արդեն կար պատկերացում պրոֆիլակտիկա հասկացության մասին հետևյալ իմաստով. անձնական հիգիենայի և ճիշտ սննդակարգի պահպանում հիվանդությունների կանխարգելման համար։ Սակայն գիտականորեն հասկացությունը հստակ ու վերջնական ձևավորում և տարածում ստացավ արդեն 19-րդ դարում։ Ժամանակաշրջանի առաջադեմ բժիշկները համարում էին, որ բժշկության ապագան պրոֆիլակտիկայի զարգացման և բուժող ու կանխարգելող բժշկության սերտ փոխգործակցության մեջ է։ Հանրահայտ վիրաբույժ Նիկոլայ Պիրոգովն ասում էր. «Ապագան կանխարգելող բժշկությանն է»։


== Իրավաբանական պրոֆիլակտիկա ==
Այս հասկացությունը գլխավորապես հասկացվում է հետևյալ իմաստով՝ պետության կողմից տարատեսակ մեխանիզմների՝ օրենսդրական միջոցառումների, նյութական զգալի ներդրումների և պետական, մի շարք հիմնարկ-ձեռնարկությունների ու կազմակերպությունների համատեղ գործունեության կիրառում երկրում հասարակական կարգի,օրենքների պահպանման/հանցավորության դեպ պայքարի, իրավախախտումների նվազեցման.../ համար։ Սա իրենից ներկայանցում է այսպես կոչված հասարակական պրոֆիլակտիկան։
Իրավական պրոֆիլակտիկա հասկացությունը գործնականում ունի նաև իր երկրորդ տարատեսակը՝ անհատական պրոֆիլակտիկա։ Այսինքն՝ քայլեր, որոք ձեռնարկում է ինքը՝ անհատը, իրավական դաշտում «հիվանդություններից» խուսափելու համար։ Եթե նախորդ գլխում /բժշկության ոլորտում/ այդ քայլերը իրենցից ենթադրում էին ճիշտ սննդակարգի, հիգիենայի պահպանում, բժշկի հետ նախնական խորհրդակցության իրականացում, ապա իրավական դաշտում անհատական պրոֆիլակտիկան ենթադրում է՝ 1․Սեփական իրավունքների ճանաչում, 2․Պարտականությունների անշեղ, հստակ կատարում, 3․Երկրի Սահմանադրության, օրենքների, այլ նորմատիվ իրավական ակտերի իմացություն, 4․Ոլորտի մասնագետների՝ իրավաբանների հետ նախնական խորհրդակցություն մինչև խնդրի բարդացումները /կամ նույնիսկ՝ անլուծելի դառնալը/:


== Ծանոթագրություններ ==
Կադայա (գյուղ, Կալգանսկի շրջան)

Անվան այլ կիրառումների համար տե՛ս՝ Կադայա (այլ կիրառումներ)Կադայա (ռուս.՝ Кадая), գյուղ Ռուսաստանի, Անդրբայկալյան երկրամասի Կալգանսկի շրջանի կազմում։
Բնակչությունը 2009 թվականին գրանցված տվյալներով կազմում էր 1067 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2418) Վոսկովեց-Վերիխ

(2418) Վոսկովեց-Վերիխ (անգլ.՝ Voskovec-Werich), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,125473 ա. մ., առավելագույնը մոտենում է 2,6277 ա. մ. հեռավորության վրա և հեռանում 3,6232 ա. մ.։ Արեգակի շուրջ մեկ ամբողջական պտույտ է կատարում 2018,24 երկրային օրվա ընթացքում, իր ուղեծրով շարժվելով միջինում 0,178374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2418) Վոսկովեց-Վերիխ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիհելա

Տիհելա (էստ․՝ Tõhela), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրիկ (այլ կիրառումներ)

Սուրիկ, կարող է վերաբերել՝

Սուրիկ - գյուղ Արևմտյան Հայաստանում, Վանի վիլայեթի Վանի գավառում
Սուրիկ - սուսր, կապարի ենթօքսիդօքսիդ, կապարի (2-4) օքսիդ, միներալ, Pb3O4
Սալլում Հադդադ

Սալլում Հադդադ (հունիս 20, 1953 -), հայկական ծագում ունեցող սիրիացի դերասան է։ Ծնվել է Հալեպում և քրիստոնյա է։ 1980 թվականի օգոստոսի 11-ին դարձել է արվեստագետների ասոցիացիայի անդամ։ Այժմ բնակվում է Արաբական Միացյալ Էմիրությունների Ֆուջեյրա քաղաքում, Սիրիայի իրադարձությունների պատճառով։


== Գործերը ==


=== Կինոներ՝ ===
Մրջյունի ճիչը
Լինել, թե չլինել
Մարդասպանը 2
Մարդասպանը 3


=== Թատրոններ՝ ===
Կես մետրի միջադեպը
Մեր ճանապարհները


=== Սերիալներ՝ ===
Կեսգիշերվա երազները (1979)
Թևերը (1986)
Աբու Քամել (1990)
Աբու Քամել 2 (1993)
Մարդու Անհետացումը (1992)
Հիշողության մեջ հանցագործություն (1992)
Հրաբուխը (1993)
Որդիներ և մայրեր (1993)
Քամու բնակիչները (1992)
Քամու զինվորները (1997)
Ուղտը (1998)
Ֆանտազիայի սիրահարները (2000)
Ընտանեկան հուշեր (2000)
Փոքր ծրագրեր (2006)
Մեղուների ճանապարհը (2009)
Նարգիզ ծաղիկը (2008)
Փոքրի սրտեր (2009)
Կյանքը աղը (2011)
Եղբայրները (2014)
Թղթի շուկան (2011)
Դիմակների բացահայտումը (2011)


== Ծանոթագրություններ ==